Bjarni Benediktsson (1908)
B' e neach-lagha, neach-teagaisg oilthigh agus neach-poileataigs  à Innis Tìle a bh' ann am Bjarni Benediktsson. Rugadh e air 30 an Giblean 1908 ann an Reykjavík. Fhuair e a chuid foghlaim aig Menntaskólinn í Reykjavík agus Oilthigh Innis Tìle. Chaidh a thaghadh dhan Alþingi airson a' chiad turais ann an 1942 agus bha e na labhraiche ann an 1959. Bha e na fhorsætisráðherra (Gàidhlig: Prìomh-mhinistear) dà thuras  airson Sjálfstæðisflokkurinn (Gàidhlig: Pàrtaidh na Neo-eisimeileachd): fhad greiseag ann an 1961 agus turas eile eadar 1963 agus 1970. A bharrachd air sin dheasaicheadh e am pàipear-naidheachd Morgunblaðið bho 1956 gu ruige 1959. Chaochail e ann am Þingvellir ann an teine air 10 an t-Iuchar 1970 nuair a bha e fhathast na forsætisráðherra. Bha e na labhraiche an Alþingi roimhe, ann an 1959 agus an  uair sin bho 1942 gu ruige 1943. Bha athair, Benedikt Sveinsson,, na alþingismaður (Gàidhlig: ball-pàrlamaid) agus bha ogha, air a bheil Bjarni Benediktsson, cuideachd na Forsætisráðherra ann an 2017 airson Sjálfstæðisflokkurinn.

Caibineitean Bhenediktsson
Seo, mar a leanas, liosta nan daoine a ghabh pàirt ann an caibineitean fhad 's a bha Benediktsson os cionn an riaghaltais. Bhuinneadh iad uile gu Alþýðuflokkurinn agus Sjálfstæðisflokkurinn:

1963 - 1970
Bjarni Benediktsson, Prìomhaire 
Guðmundur Í. Guðmundsson: (gu ruige 31.08.1965) Dùchannan Cèin
Guðmundur Emil Jónsson: (gu ruige 31.08.1965) Iasgach agus (bho 01.01.1970) Cùisean Sòisealta agus (bho 31.08.1965) Dùchannan Cèin
Gunnar Thoroddsen: (gu ruige 08.05.1965) Ionmhais
Gylfi Þ. Gíslason: Foghlam agus Gnìomhachas
Ingólfur Jónsson: Àiteachas agus Comhdhail
Jóhann Hafstein: Ceartas is Cùisean Eaglaiseil, Gnìomhachas, cuideachd dhèiligeadh esan ri Cùisean Slàinte gu ruige 01.01. 1970.
Magnús Jónsson: (bho 08.05.1965) Ionmhais agus (bho 01.01. 1970) Ministear Staitistig
Eggert G. Þorsteinsson: Iasgach, (bho 31.08.1965 - 31.12 1969) Cùisean Sòisealta agus (bho 01.01.1970) Slàinte agus Tèarainteachd Shòisealta

Iomraidhean

Ceanglaichean a-mach 
Sjálfstæðisflokkurinn

Luchd-poileataigs Eòrpach
Daoine à Innis Tìle
Innis Tìle
Daoine
Poileataigs